Румен Ченков
Молитва за България

chitanka.info

Господи, България пази

от днешни псевдо политици!

От глупостта я запази,

и от бутуша на войниците!

Господи, пази я от лъжци,

фалшиви демократи и кретени!

Сложи очи на зрящите слепци,

които хоаса зоват „промени“!

Закриляй я от жадните за власт,

защото те снагата и огризват!

Потъва всичко в ненаситна паст,

а ние кротко си живеем в криза.

За нея „горе“ дружно се винят,

но им е трудно просто да си идат.

Все тъй напразно чакаме деня,

след който краят вече ще се вижда.

Дари ни, Боже, с тази благодат!

Прати ни родолюбци за награда!

Над майчица България да бдят,

от болките ни, до един да страдат.

Бъди премъдър, милостив и благ

към нашата изстрадала Родина!

Да бъде ден, след непрогледен мрак!

Да бъде ден, за хиляди години!

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.